Diari Oficial de la Generalitat Valenciana


Sumari del DOGV 5025, del 10-06-2005 (2005/6574)

Informació pública de l'adjudicació provisional del programa d'actuació integrada de la unitat d'execució coincident amb les UA 0 del sòl urbà de Sagra, que inclou pla de reforma interior, projecte d'homologació i avantprojecte d'urbanització i incoació condicionada d'expedient de reparcel·lació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6574


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública de l'adjudicació provisional del programa d'actuació integrada de la unitat d'execució coincident amb les UA 0 del sòl urbà de Sagra, que inclou pla de reforma interior, projecte d'homologació i avantprojecte d'urbanització i incoació condicionada d'expedient de reparcel·lació. [2005/A6574]
  
Atés que el Ple de l'Ajuntament de Sagra ha aprovat provisionalment, en data 27 de juliol de 2004, l'adjudicació del programa d'actuació integrada esmentat, promogut per la mercantil Urbanización Aitana, SL, després del seu sotmetiment a informació pública en el Diari Oficial de la Generalitat Valenciana d'1 d'octubre de 2004, número 4.854, mitjançant el present anunci:
  
Primer
  
Se sotmet a informació pública pel termini d'un mes l'esmentada adjudicació provisional i en els termes del punt 8é de l'esmentat acord plenari, d'acord amb el qual es remetrà la totalitat de l'expedient a la Conselleria de Territori i Habitatge, competent en matèria d'urbanisme, per a l'aprovació definitiva de l'esmentat programa.
  
Segon
  
Sotmetre a informació pública els plànols de finques aportades, de superposició i de parcel·les, relatius a l'avantprojecte de reparcel·lació de les unitats d'execució 0 inclusivament del sòl urbà de Sagra (Alacant), presentats per la mercantil Urbanización Aitana, SL, adjudicatària del programa de la unitat d'execució 0 inclusivament del sòl urbà de Sagra amb data 27 de juliol del 2004, convocada en les mateixes condicions de publicitat, forma i termini que regulen els articles 46.1, 46.3 i 48.1.c de la Llei Reguladora de l'Activitat Urbanística de la Generalitat Valenciana (LRAU).
  
Tercer
  
Expedir un edicte d'informació pública que es farà públic al tauler d'anuncis de l'Ajuntament de Sagra i, posteriorment o simultàniament, en el Diari Oficial de la Generalitat Valenciana, advertint de la possibilitat de formular-hi al·legacions. El període d'informació pública serà de 20 dies hàbils que començaran a computar-se a partir de la publicació de l'anunci corresponent en el Diari Oficial de la Generalitat Valenciana.
  
Quart
  
La documentació estarà a disposició de tots els interessats a les oficines municipals síties a l'Ajuntament de Sagra, en dies i hores hàbils, o simultàniament podran comparéixer a la Notaria d'Antonio Jiménez Clar a Xàbia (Alacant) CP 03144, al carrer Historiador Chabàs, 1, per a accedir-hi i obtindre'n les còpies que se sol·liciten.
  
Cinqué
  
Tramitar l'obtenció del certificat registral corresponent de domini i càrregues simultani a la convocatòria de la informació pública. I s'indica que, de conformitat amb el que estableix l'article 5 del Reial Decret 1.093/1997, de 4 de juliol, s'ha de fer constar per nota al marge de l'última inscripció del domini de les finques la iniciació de l'expedient de reparcel·lació. Amb tal objecte, es cursaran les corresponents sol·licituds al registre de la propietat competent respecte de les dades que figuren en l'expedient administratiu de tots els interessats afectats (propietaris, titulars cadastrals, titulars de l'últim rebut de l'IBI, titulars de drets de garanties hipotecàries o de qualsevol altre dret real, inquilins o arrendataris). Amb este fi, resulta obligatori el deure de col·laboració en l'aportació de dades per part dels afectats per la present actuació urbanística (escriptures, contractes privats, rebuts de l'impost de béns immobles, etc?), en virtut del que disposen els articles 82.1.b i 103.1 del Reial Decret 3.288/1978, de 25 d'agost, Reglament de Gestió Urbanística i articles 39, 34, 86.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sisé
  
Si en l'anterior certificat apareguera algun titular registral que no haguera figurat nominalment en l'expedient administratiu i no haguera sigut notificat formalment de l'exposició pública de l'avantprojecte de reparcel·lació, se li conferirà tràmit d'audiència per 10 dies hàbils.
  
Contra la present resolució no es pot interposar cap recurs administratiu ni jurisdiccional atés que constitueix un acte de tràmit que no decideix directament ni indirectament el fons de l'assumpte, ni determina la impossibilitat de continuar el procediment i no produeix indefensió o perjudici irreparable a drets o interessos legítims.